పెందుర్తి వెంకటేష్

పెందుర్తి వెంకటేష్ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన రాజానగరం నియోజకవర్గం నుండి రెండు సార్లు ఎమ్మెల్యేగా గెలిచాడు.

జననం, విద్యాభాస్యం 
పెందుర్తి వెంకటేష్ 1966లో  ఆంధ్రప్రదేశ్ రాష్ట్రం ,  తూర్పు గోదావరి జిల్లా ,  సీతానగరం లో జన్మించాడు. ఆయన పదవ తరగతి రాజమండ్రి లోని నివేదిత్ కిశోర్ విహార్ హై స్కూల్ లో,  ఇంటర్మీడియట్ సి.జి.టి.ఎం కళాశాలలో, విజయవాడలో 1988లో బి.టెక్ పూర్తి చేశాడు.

రాజకీయ జీవితం
పెందుర్తి వెంకటేష్ తెలుగుదేశం పార్టీ ద్వారా రాజకీయాల్లోకి వచ్చాడు. ఆయన 2009లో జరిగిన అసెంబ్లీ ఎన్నికల్లో రాజానగరం నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి చిట్టూరి రవీంద్ర పై 6,936 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. పెందుర్తి వెంకటేష్ 2014లో కాంగ్రెస్ అభ్యర్థి జక్కంపూడి విజయలక్ష్మి పై 8887 ఓట్ల మెజారిటీతో రెండోసారి ఎమ్మెల్యేగా ఎన్నికయ్యాడు. 

పెందుర్తి వెంకటేష్ 2019లో జరిగిన అసెంబ్లీ ఎన్నికల్లో టీడీపీ అభ్యర్థిగా పోటీ చేసి తన సమీప ప్రత్యర్థి వైఎస్సార్ కాంగ్రెస్ అభ్యర్థి జక్కంపూడి రాజా చేతిలో 31772 ఓట్ల తేడాతో ఓడిపోయాడు.ఆయన ప్రస్తుతం రాజానగరం టీడీపీ ఇంచార్జి గా పని చేస్తున్నాడు.

మూలాలు

తూర్పు గోదావరి జిల్లా రాజకీయ నాయకులు
తూర్పు గోదావరి జిల్లా నుండి ఎన్నికైన శాసన సభ్యులు